El municipio de Plan encluye tamién la més gran parte de la baixa Chistau, d'entre la clamor de Semierre (que parte per entre la villa y el vecín Sant Chuan) y la man de Boltorín de la Punta Llerga, ta baixo, ta la part de Salinas. De tot el troz que i tiene ta'l sud, ta la man de Cotiella, se fa el municipio que més kilometros quadraus i tiene d'esta sierra, y con las numerosas valletas que enfilan el mallal per on i corren es barrancos como Galliners (que baixa per la part d'es tonels de Saravillo y la penya La Inclusa) y l'altro que ye el barranco de l'Ibón (que naixe de la Basa de la Mora y se desaugua en el Plan d'Escún). Per el sud-este  parte el municipio la clamor que baixa de la Semierre, el pinar que s'ha de pasar quan s'enfila el paso de La Canal Pedrosa y la collada de Sagún ta Benás.